MFCชูกองทุนตราสารหนี้นอก1ปีจ่าย3.90%
เอ็มเอฟซี ออกกองทุนใหม่ลงทุนเงินฝากประจำของธนาคารในต่างประเทศ ผสมตราสารหนี้ของบราซิล ลงทุน 1 ปี คาดผลตอบแทน 3.90% ต่อปี
17 พ.ค. 2555

เอ็มเอฟซี ออกกองทุนใหม่ลงทุนเงินฝากประจำของธนาคารในต่างประเทศ ผสมตราสารหนี้ของบราซิล ลงทุน 1 ปี คาดผลตอบแทน 3.90% ต่อปี
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี  กล่าวว่า เอ็มเอฟซีเปิดเสนอขายกองทุนเปิดเอ็มเอฟซี ตราสารหนี้ต่างประเทศ 12 เดือน ซีรี่ส์ 3 หรือ I-Fix12M3 ตั้งแต่วันที่ 17-24 พ.ค.นี้ ลงทุนในตราสารหนี้ที่มีคุณภาพของต่างประเทศ คาดผลตอบแทนอยู่ที่ประมาณ 3.90% ต่อปี
ตราสารที่คาดว่ากองทุนจะลงทุนได้แก่ เงินฝากประจำของธนาคารในสหรัฐอาหรับเอมิเรตส์ Union National Bank สัดส่วน 24%  ABU DHABI Commercial Bank ADCB สัดส่วน 20% ตราสารหนี้ระยะสั้นของบราซิล ได้แก่ Banco Brandesco สัดส่วน 24% Banco Itau BBA S.A. 24% และ Banco do Brasil S.A. สัดส่วน 8%  
กองทุนอาจพิจารณาลงทุนในตราสารอื่นแทนหรือเพิ่มเติม เช่น พันธบัตรรัฐบาลเกาหลี หรือพันธบัตรรัฐบาลไทย เป็นต้น หรือตราสารอื่นที่มีอันดับความน่าเชื่อถือในอันดับที่สามารถลงทุนได้คือไม่ต่ำกว่า BBB-